钦定古今图书集成/理学汇编/学行典/第073卷 > 列子 > 《黄帝篇》
## 钦定古今图书集成/理学汇编/学行典/第073卷 > 列子 > 《黄帝篇》

“天下有常胜之道，有不常胜之道。”常胜之道曰“柔”，常
不胜之道曰《彊》，二者亦〈亦当作易〉知，而人未之知。故上古
之言彊，先不己若者。柔，先出于己者。先不己若者，至
于若己，则殆矣。先出于己者，亡所殆矣。以此胜一身
若徒，以此任天下若徒，谓不胜而自胜，不任而自任
也。《粥子》曰：“欲刚，必以柔守之；欲彊，必以弱保之。积于
柔必刚，积于弱必彊。观其所积，以知祸福之乡。”彊！胜
不若己，至于若己者刚；柔；胜出于己者，其力不可量。
《老聃》曰：“兵彊则灭，木彊则折。柔弱者，生之徒，坚彊者，
死之徒。”